stanford-oval/wikipedia huggingface dataset:
สว่านขุดตอ
สว่านขุดตอแนวตั้ง

สว่านขุดตอหรือเครื่องเจียรตอไม้ เป็นเครื่องมือที่มีกำลังสูงมีหน้าที่จัดการริ้อทำลายตอไม้ออกโดยใช้ใบตัดแบบหมุนที่ค่อย ๆ กะเทาะไม้ออกไปทีละนิด ขนาดของเครื่องครอบคลุมตั้งแต่ 70 ถึง 300 แรงม้า สว่านขุดตอประเภทต่างๆ ยังประกอบใช้กับรถแทรกเตอร์ รถขุด รถไถเดินตาม และอุปกรณ์เคลื่อนย้ายดินและการก่อสร้างอื่นๆ ได้ ซึ่งประกอบกันกับการใช้เครื่องจักรเหล่านี้จะสามารถขจัดรากของต้นไม้หรือแกนรากได้อย่างสมบูรณ์
สว่านขุดตอแนวตั้งมักใช้ในป่า, ป่าปลูกเพื่อการตัดไม้, สำหรับโรงงานชีวมวลจากพืช และสำหรับการบำรุงรักษาพื้นที่เพาะปลูก สามารถทำลายทั้งรากที่มีเส้นผ่านศูนย์กลาง 50 เซนติเมตร (20 นิ้ว) และเจาะลึกได้มากกว่า 1 เมตร ใน 30 วินาที จากการศึกษาพบว่าสว่านขุดตอแบบปกติ (แบบมีจานและฟัน) สามารถกำจัดตอไม้ได้มากที่สุด 20-25 เซนติเมตรแรก (8–10 นิ้ว) สว่านขุดตอแนวตั้งประกอบด้วยกล่องแกนหมุนที่แข็งแรงซึ่งมีเพลาส่งกำลัง เชื่อมต่อกับใบตัดและสว่านนำร่อง สามารถทำลายตอไม้ที่มีเส้นผ่านศูนย์กลางสูงสุด 150 เซนติเมตร (59 นิ้ว) ได้อย่างสมบูรณ์
สวนรมณีนาถ

| สวนรมณีนาถ |
| --- | --- |
หอสังเกตการณ์

ประเภท: สวนชุมชน สวนหมู่บ้าน
ที่ตั้ง: ถนนมหาไชย แขวงสำราญราษฏร์ เขตพระนคร กรุงเทพมหานคร
พิกัดภูมิศาสตร์: 13°44′56″N 100°30′11″E﻿ / ﻿13.748796°N 100.502994°E﻿ / 13.748796; 100.502994
พื้นที่: 29 ไร่ 3 งาน 72 ตารางวา
เปิดตัว: 17 สิงหาคม พ.ศ. 2542
ผู้ดำเนินการ:   กรุงเทพมหานคร
สถานะ: 05.00 -21.00 น. ทุกวัน  พิพิธภัณฑ์เปิดวันอังคาร-เสาร์ เวลา 08.30-16.30 น.
ขนส่งมวลชน:   สามยอด


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: เรือนจำพิเศษกรุงเทพมหานคร (เดิม)
ขึ้นเมื่อ: 1 กุมภาพันธ์ พ.ศ. 2520
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000045
 
 
 
สวนรมณีนาถ หรือที่นิยมเรียกกันติดปากว่า คุกเก่า เป็นสวนชุมชนที่จัดสร้างขึ้นใหม่ เพื่อน้อมเกล้าน้อมกระหม่อมถวายแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเนื่องในโอกาสทรงเจริญพระชนมพรรษา 60 พรรษา เมื่อ พ.ศ. 2535 และได้รับพระราชทานนามว่า "รมณีนาถ" ซึ่งมีความหมายว่า "นางผู้เป็นที่พึ่ง" ตั้งอยู่บริเวณเรือนจำพิเศษกรุงเทพมหานครเดิม  ถนนมหาไชย แขวงสำราญราษฏร์ เขตพระนคร กรุงเทพมหานคร มีเนื้อที่ทั้งหมด 29 ไร่ 3 งาน 72 ตารางวา
ประวัติ

เรือนจำพิเศษกรุงเทพมหานคร ก่อสร้างเมื่อ ร.ศ.109 (พ.ศ. 2433) พระบาทสมเด็จพระจุลจอมเกล้าเจ้าอยู่หัวทรงเห็นว่า ที่ต้องขังจองจำผู้กระทำความผิดต้องควบคู่ไปกับศาลสถิตยุติธรรม  ทรงพระราชทานพระราชทรัพย์ให้จัดซื้อที่ดินตำบลตรอกคำ ทำการก่อสร้าง   ทรงส่งพระยาไชยวิชิตสิทธิศาสตรา (นาค ณ ป้อมเพชร) ซึ่งเคยไปรับราชการสถานทูตไทย  ณ กรุงลอนดอน ประเทศอังกฤษ ไปดูรูปแบบที่สิงคโปร์ โดยนำแบบเรือนจำบริกซ์ตัน อันเป็นเรือนจำระดับความมั่นคงสูงสุดมาใช้  การก่อสร้างเสร็จสิ้นสามารถย้ายนักโทษเข้าไปอยู่ได้เมื่อเดือนกุมภาพันธ์ ร.ศ. 109 และได้รับการขนานนามว่า "คุกกองมหันต์โทษ" หรือเรียกกันว่า "คุกใหม่" มีอายุเก่าแก่ถึง 103 ปี และได้เปลี่ยนชื่อหลายครั้ง ครั้งสุดท้ายใช้ชื่อว่า "เรือนจำพิเศษกรุงเทพมหานคร"
พ.ศ. 2534 คณะรัฐมนตรีได้อนุมัติโครงการปรับปรุงทัณฑสถานวัยหนุ่มบางเขน หรือ "เรือนจำกลางคลองเปรม"  และได้ย้ายผู้ต้องขังจากเรือนจำพิเศษกรุงเทพมหานครมาควบคุมรวมกัน และให้ปรับปรุงพื้นที่เรือนจำพิเศษกรุงเทพมหานครเป็นสวนสาธารณะ จากการที่สวนรมณีนาถได้ดัดแปลงมาจากเรือนจำ ภายในบริเวณสวนจึงยังคงอนุรักษ์แนวรั้วกำแพง ป้อมยาม ซุ้มประตูทางเข้าไว้เป็นสัญลักษณ์ และเป็นส่วนประกอบของสวน
พระบาทสมเด็จพระวชิรเกล้าเจ้าอยู่หัว เมื่อครั้งดำรงพระอิสริยยศเป็น สมเด็จพระบรมโอรสาธิราช สยามมกุฎราชกุมารได้เสด็จพระราชดำเนินทรงเปิดสวนรมณีนาถ และพิพิธภัณฑ์ราชทัณฑ์ อย่างเป็นทางการเมื่อวันที่ 17 สิงหาคม พ.ศ. 2542
สิ่งที่น่าสนใจ

ประติมากรรมสังข์สัมฤทธิ์ ตั้งอยู่กลางสระน้ำพุเฉลิมพระเกียรติ โดยอยู่บนตำแหน่งที่สูงที่สุดของสวน สังข์และพานหล่อด้วยโลหะทำผิวสัมฤทธิ์ ภายในบรรจุแผ่นยันต์มหาโสฬสมงคลและสังข์องค์จริง ออกแบบส่งน้ำในสระไหลจากปากสังข์ลงสู่สระ ปากสังข์หันสู่ทิศตะวันออกเฉียงเหนือ โดยประติมากรรมมีความหมายดังนี้
น้ำที่ไหลออกจากสังข์ แสดงความหมายแทนน้ำพระทัยของ สมเด็จพระนางเจ้าฯ พระบรมราชินีนาถ ที่บริสุทธิ์ดุจสีของน้ำ
แปลงดอกไม้รูปร่างคดเคี้ยวในลักษณะธารน้ำ ที่เชื่อมน้ำพุเฉลิมพระเกียรติกับบ่อน้ำพุด้านล่าง แสดงถึงน้ำพระทัยที่ทรงประทานแก่ชาวไทย
บ่อน้ำพุด้านล่าง เทียบได้กับพสกนิกรที่ได้รับพระมหากรุณาธิคุณพร้อมใจกันสรรเสริญ
ป้อมยามที่เป็นสิ่งก่อสร้างเดิม กลางน้ำพุ เป็นตัวแทนเหล่าผู้กระทำผิดซึ่งยังคงได้รับพระมหากรุณาธิคุณอยู่
สวนสุขภาพ จัดอุปกรณ์ออกกำลังกายเป็นจุดพร้อมคำแนะนำ มีลานกีฬา เช่น สนามบาสเกตบอล และลานสเก็ต โดยจัดตำแหน่งไม่ให้เกิดการรบกวนระหว่างกิจกรรม พร้อมสนามเด็กเล่นที่จัดไว้อย่างครบครัน สอดคล้องกับแนวคิดของสวนที่เป็น "สวนสุขภาพ"
พิพิธภัณฑ์ราชทัณฑ์ อยู่ด้านถนนมหาไชยประกอบด้วยอาคาร 4 หลังคือ ตึกศาลอาญา ตึกรักษาการณ์ ตึกร้านค้ากรมราชทัณฑ์และอาคารแดน 9 ภายในจัดแสดงเครื่องมือลงฑัณฑ์และวิวัฒนาการของการราชทัณฑ์ไทย
อาคารศาลอาญา แสดงเครื่องมือลงทัณฑ์ และวิธีประหารชีวิตสมัยโบราณ รวมทั้งแสดงการประหารชีวิตในปัจจุบัน อุปกรณ์เกี่ยวกับเรือนจำและการหลบหนีของนักโทษ
อาคารรักษาการณ์ แสดงภาพประวัติและอุปกรณ์เครื่องใช้ของเรือนจำพิเศษกรุงเทพมหานคร และเอกสารเกี่ยวกับประวัติการราชทัณฑ์ในอดีต
อาคารร้านค้ากรมราชทัณฑ์ จัดจำหน่ายสินค้าราชทัณฑ์และของที่ระลึก
อาคารแดน 9 เป็นเรือนนอนผู้ต้องขังในอดีต แสดงสภาพการใช้ชีวิตประจำวันของนักโทษ ระบบการคุมขังและลักษณะอาคารตามแบบตะวันตก
พิพิธภัณฑ์ราชทัณฑ์ จัดตั้งขึ้นเมื่อ พ.ศ. 2482 รวบรวมวัตถุเกี่ยวกับการลงโทษและวัตถุโบราณจากเรือนจำต่าง ๆ ทั่วประเทศ จัดแสดงที่เรือนจำกลางบางขวาง เมื่อมีการจัดตั้งศูนย์ฝึกอบรมข้าราชการราชทัณฑ์ บริเวณตรงข้ามเรือนจำกลางบางขวาง จึงได้ขนย้ายมาจัดแสดงที่อาคารศูนย์ฝีกอบรมข้าราชการราชทัณฑ์เมื่อ พ.ศ. 2515 แล้วย้ายมาจัดแสดงในพื้นที่สวนรมณีนาถเมื่อปี พ.ศ. 2542 พร้อมการเปิดสวนสาธารณะ ก่อนย้ายไปที่ตั้งใหม่ในจังหวัดนนทบุรีและเปิดใหม่อีกครั้งในปี พ.ศ. 2566
อาคารพิพิธภัณฑ์ราชทัณฑ์ ได้รับรางวัลอาคารอนุรักษ์ดีเด่น จากสมาคมสถาปนิกสยาม ในพระบรมราชูปถัมภ์  พ.ศ. 2540
ป้ายสวนรมณีนาถ
อาคารควบคุมนักโทษเดิม
อาคารเฝ้าระวังที่ร้อมรอบด้วยน้ำ
ประตูทางเข้าเรือนจำเดิม
แยกเรือนจำ

| --- | --- |

ชื่ออักษรไทย: เรือนจำ
ชื่ออักษรโรมัน: Ruaen Cham
รหัสทางแยก: N367 (ESRI), 122 (กทม.)
ที่ตั้ง: แขวงสำราญราษฎร์ เขตพระนคร กรุงเทพมหานคร
ทิศทางการจราจร
↑: ถนนมหาไชย » แยกสามยอด
→: ถนนหลวง » แยกวรจักร
↓: ถนนมหาไชย » แยกสำราญราษฎร์
แยกเรือนจำ (อังกฤษ: Ruaen Cham Intersection) เป็นสามแยกจุดตัดระหว่างถนนมหาไชย กับถนนหลวง ในท้องที่แขวงสำราญราษฎร์ เขตพระนคร กรุงเทพมหานคร ด้านหน้าของสวนรมณีนาถ โดยบริเวณสามแยกเรือนจำนั้นถนนมหาไชยเป็นถนนประเภทไปกลับ 2 เลน ไม่มีเกาะกลาง และบริเวณถนนหลวงนั้นเป็นถนนประเภท 4 เลน ไปโดยไม่มีทางกลับ
แยกเรือนจำ > รูปแบบของทางแยก

ถนนระดับดินผ่านตลอดเมื่อรถที่มาจากถนนหลวงต้องการเลี้ยวซ้ายเข้าถนนมหาไชย
สัญญาณไฟจราจรของรถในถนนหลวงที่ต้องการเลี้ยวขวา
สัญญาณไฟจราจรของรถในถนนมหาไชยที่ต้องการตรงไป
แหล่งข้อมูลอื่น

ภาพถ่ายทางอากาศของ สวนรมณีนาถ
แผนที่และภาพถ่ายทางอากาศของ สวนรมณีนาถ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′56″N 100°30′11″E﻿ / ﻿13.748796°N 100.502994°E﻿ / 13.748796; 100.502994
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
สหพันธ์ขุนนางนอกราชอำนาจ

ชาร์ลส์เดอะโบลด์ผู้ก่อตั้งสหพันธ์
สหพันธ์ขุนนางนอกราชอำนาจ (อังกฤษ: League of the Public Weal) ประเทศเยอรมนี เป็นกลุ่มพันธมิตรของขุนนางในยุคกลางที่ก่อตั้งขึ้นในปี ค.ศ. 1465 ในการต่อต้านอำนาจการปกครองจากศูนย์กลางโดยพระเจ้าหลุยส์ที่ 11แห่งราชอาณาจักรฝรั่งเศส บุคคลสำคัญที่เป็นผู้วางรากฐานของสหพันธ์คือชาร์ลส์เดอะโบลด์เคานท์แห่งชาโรเลส์บุตรของฟิลลิปเดอะกูด ดยุคแห่งเบอร์กันดี โดยมีพระอนุชาของพระเจ้าหลุยส์ชาร์ลส์เดอวาลัวส์ ดยุคแห่งแบร์รีเป็นหุ่นเชิด
สวีดิชเฮาส์มาเฟีย

| สวีดิชเฮาส์มาเฟีย |
| --- | --- |
จากซ้ายไปขวา: Sebastian Ingrosso, Axwell, Steve Angello
ข้อมูลพื้นฐาน
ที่เกิด: สต็อกโฮล์ม, ประเทศสวีเดน
เครื่องดนตรี: Logic Pro Pioneer CDJ Teenage Engineering OP-1
ช่วงปี: 2008–2013, 2018–ปัจจุบัน
ค่ายเพลง: Virgin EMI Astralwerks Polydor UMG Ministry of Sound

สมาชิก:  Axwell  Steve Angello  Sebastian Ingrosso 
อดีตสมาชิก: Eric Prydz

เว็บไซต์: swedishhousemafia.com
สวีดิชเฮาส์มาเฟีย (อังกฤษ: Swedish House Mafia) เป็นกลุ่มนักดนตรีเฮาส์ ชาวสวีเดน ประกอบด้วย Axwell, Steve Angello และ Sebastian Ingrosso โดยเริ่มก่อตั้งครั้งแรกในปี ค.ศ. 2008 ต่อมาถูกจัดอันดับที่ 11 ในชาร์ต DJ Magazine Top 100 DJ Poll 2011 และถูกเรียกว่า "หน้าตาหลักของดนตรีโพรเกรสซิฟเฮาส์" ใน DJ Magazine Top 100 Poll 2012 ได้จัดอันดับพวกเขาอยู่ในอันดับที่ 12 เมื่อวันที่ 24 มิถุนายน 2012 ได้ประกาศผ่านทางเว็บไซต์ของตนว่าจะแยกวงกันหลังจากทัวร์ "One Last Tour" ซึ่งสิ้นสุดลงในงาน Ultra Miami 2013 ในวันที่ 24 มีนาคม 2013
ในเดือนมีนาคม 2018 สวีดิชเฮาส์มาเฟียกลับมารวมตัวอีกครั้งเพื่อแสดงในงานเทศกาลดนตรีอิเล็กทรอนิกส์ Ultra Music Festival 2018 ซึ่งเป็นโอกาสครบรอบ 20 ปีของเทศกาล ต่อมาพวกเขาประกาศทัวร์ "Save The World Reunion Tour" โดยเริ่มที่สต็อกโฮล์ม ประเทศสวีเดนในวันที่ 2 พฤษภาคม 2019 และสิ้นสุดที่สิงคโปร์ วันที่ 20 กันยายน 2019
ผลงานทั้งหมด

Paradise Again (2022)
Until One (2010)
Until Now (2012)
แหล่งข้อมูลอื่น

สวีดิชเฮาส์มาเฟีย ที่ยูทูบ
สว่านขุดดิน

สว่านขุดหลุมเสาติดอยู่กับรถแทรกเตอร์
สว่านขุดดิน หรือ สว่านเจาะดิน (อังกฤษ: Soil Auger) คืออุปกรณ์ขุดเจาะหรือสว่านขนาดใหญ่ที่มีด้ามจับ ใช้สำหรับเจาะรูในพื้นดิน โดยทั่วไปจะมีใบเกลียว (flighting) เพื่อทำหน้าที่เป็นสกรูลำเลียงเพื่อนำเศษวัสดุที่เจาะออก การหมุนเป็นเกลียวของใบมีดทำให้วัสดุเคลื่อนออกจากรูที่กำลังเจาะในลักษณะการยกตัวในแนวตั้ง
ประเภท

สว่านที่ใช้ในการขุดหลุม มีหลายประเภทตามลักษณะของการใช้งาน ได้แก่ สว่านขุดหลุมเสา (หลุมลงเสา), สว่านขุดดินมือหมุน, เครื่องขุดหลุมเสา แบ่งตามลักษณะของวิธีทำงาน เช่น หมุนด้วยมือ, ขับเคลื่อนด้วยมอเตอร์ไฟฟ้า หรือ เครื่องยนต์สันดาปภายในซึ่งอาจติดอยู่กับรถแทรกเตอร์ (ได้รับพลังงานจากการเปิด - ปิดเครื่องยนต์ของรถแทรกเตอร์ตามรูปแสดง) นอกจากนี้ยังสามารถใช้สว่านขุดดินมือหมุนสำหรับทำหลุมสำหรับปลูกพืชในสวนได้ [ต้องการอ้างอิง]
ในการก่อสร้างขนาดใหญ่ ใช้สว่านขุดดินโดยเป็นส่วนหนึ่งของแท่นขุดเจาะ เพื่อขุดหรือเจาะหลุมเสาเข็มฐานรากที่ต้องการความลึกมาก
ในประเทศเขตหนาว ชาวประมงใช้สว่านขุดหลุมทั้งแบบใช้แก๊สหรือแบบใช้มือหมุนในการเจาะรูน้ำแข็งเพื่อหาปลา
แกลเลอรี

การศึกษาการใช้สว่านจากหนังสือ The Seven Sorrows of the Virgin โดย Albrecht Dürer พ.ศ. 2039
สว่านขุดดิน ปีพ.ศ. 2392
สว่านขุดดินมือหมุน
ชาวประมงใช้สว่านขุดดินเจาะรูน้ำแข็งเพื่อหาปลา
รถตักดินพร้อมอุปกรณ์เสริมเครื่องเจาะดิน
แท่นขุดเจาะ
สหพันธรัฐฉาน

บทความนี้เกี่ยวกับดินแดนในสมัยเป็นอาณานิคมของอังกฤษ สำหรับรัฐฉานในปัจจุบัน ดูที่ รัฐฉาน
สหพันธรัฐฉาน หรือ  แคว้นสหรัฐไทยใหญ่ (อังกฤษ: Federated Shan States; ไทใหญ่: မိူင်းႁူမ်ႈတုမ်ႊၸိုင်ႈတႆး Muang Hom Tum Jueng Tai) เป็นชื่อของหน่วยทางการบริหารในจักรวรรดิอังกฤษ ครอบคลุมดินแดนของรัฐฉานและรัฐกะเรนนีในพม่าปัจจุบัน ในขณะที่อังกฤษเข้ามาปกครองพม่า การจัดตั้งสหพันธรัฐเป็นการเตรียมการเพื่อถ่ายโอนอำนาจของเจ้าฟ้ามาสู่รัฐบาลพม่า สถานะของเจ้าฟ้าภายในระบบนี้เทียบได้กับราชรัฐในอินเดียที่ได้ตั้งขึ้นเมื่อ พ.ศ. 2431
ในช่วงที่อังกฤษปกครอง เจ้าฟ้าที่ปกครองไทใหญ่มี 7 เมือง ปกครองด้วยราชวงศ์ท้องถิ่น และมีข้าหลวงอังกฤษดูแล 1 คน และได้รวมการบริหารรัฐกะเรนนีเข้ามาด้วยเมื่อ 10 ตุลาคม พ.ศ. 2465 และเรียกชื่อว่าสหพันธรัฐฉาน ภายใต้การดูแลของข้าหลวงใหญ่อังกฤษซึ่งยังดูแลกลุ่มรัฐว้าด้วย ต่อมา ในวันที่ 27 พฤษภาคม พ.ศ. 2485 ระหว่างสงครามโลกครั้งที่สอง รัฐเชียงตุงถูกรุกรานโดยกองทัพจักรวรรดิญี่ปุ่น ตามข้อตกลงก่อนหน้านี้ระหว่างรัฐบาลจอมพล ป. พิบูลสงครามกับจักรวรรดิญี่ปุ่น ในเดือนธันวาคมของปีเดียวกันนั้น กองทัพพายัพของไทยได้เข้ายึดครองพื้นที่บางส่วนของรัฐกะเรนนีที่อยู่ระหว่างชายแดนไทยกับแม่น้ำสาละวิน ซึ่งกินพื้นที่ฝั่งตะวันออกของรัฐกันตรวดี  รวมทั้งพื้นที่ของรัฐเชียงตุงและเมืองพาน ไทยเรียกดินแดนที่ถูกผนวกนี้ว่าสหรัฐไทยเดิม ซึ่งตั้งขึ้นเมื่อ 1 สิงหาคม พ.ศ. 2486  ไทยได้คืนดินแดนนี้ให้อังกฤษใน พ.ศ. 2488
หลังจากพม่าได้รับเอกราชใน พ.ศ. 2491 สหพันธรัฐฉานได้เข้าร่วมในสหภาพพม่าในฐานะรัฐฉานและรัฐกะยา  โดยมีสิทธิจะแยกตัวออกจากสหภาพตามความตกลงเวียงปางหลวง หลังการรัฐประหารใน พ.ศ. 2505 สิทธิของรัฐฉานในการแยกตัวออกและสถานะต่าง ๆ ของเจ้าฟ้าถูกยกเลิกโดยรัฐบาลทหารของเนวีน
แหล่งข้อมูลอื่น

Shan army leader hold fast to Panglong I เก็บถาวร 2014-09-11 ที่ เวย์แบ็กแมชชีน
The Imperial Gazetteer of India
"Gazetteer of Upper Burma and the Shan states"
สวิงสวิงพาราไดซ์/แฮปปีเบิร์ธเดย์ทูมี!

Error ซิงเกิลโดยมอร์นิงมูซูเมะ
สวิงสวิงพาราไดซ์/แฮปปีเบิร์ธเดย์ทูมี! (ญี่ปุ่น: スウィング・スウィング・パラダイス/ハッピー・バースデー・トゥー・ミー!, อังกฤษ: Swing Swing Paradise/Happy birthday to Me!) เป็นเพลงซิงเกิลลำดับที่ 72 ของมอร์นิงมูซูเมะ วางจำหน่ายเมื่อวันที่ 21 ธันวาคม พ.ศ. 2565 โดยวางจำหน่ายในรูปแบบปกติ 2 แบบ (ซีดี) และลิมิเต็ด 3 แบบ (ซีดีและบลูเรย์) ซึ่งเพลงนี้ได้ขึ้นอันดับ 1 ของโอริคอนชาร์ตในรอบ 4 ปี กับ 6 เดือน
ซิงเกิลนี้เป็นซิงเกิลเปิดตัวของสมาชิกรุ่นที่ 16 ริโอะ ซากูไร และเป็นซิงเกิลสุดท้ายของคาเอเดะ คากะในฐานะสมาชิกรุ่นที่ 13 ของมอร์นิงมูซูเมะ ซึ่งคากะได้สำเร็จการศึกษาก่อนที่เพลงนี้จะวางจำหน่ายอย่างเป็นทางการ
รายชื่อเพลง

รูปแบบลิมิเต็ด A-B, รูปแบบปกติ
สวิงสวิงพาราไดซ์
แฮปปีเบิร์ธเดย์ทูมี!
สวิงสวิงพาราไดซ์ (Special Edit) (Instrumental)
แฮปปีเบิร์ธเดย์ทูมี! (Instrumental)
รูปแบบลิมิเต็ด A บลูเรย์
สวิงสวิงพาราไดซ์ (มิวสิกวีดีโอ)
สวิงสวิงพาราไดซ์ (Dance Shot Ver.)
สวิงสวิงพาราไดซ์ (เบื้องหลังการถ่ายทำ)
รูปแบบลิมิเต็ด B บลูเรย์
แฮปปีเบิร์ธเดย์ทูมี!
แฮปปีเบิร์ธเดย์ทูมี! (Dance Shot Ver.)
แฮปปีเบิร์ธเดย์ทูมี! (เบื้องหลังการถ่ายทำ)
รูปแบบลิมิเต็ด SP บลูเรย์
สวิงสวิงพาราไดซ์ (Kaga Kaede Solo Ver.) (加賀楓 ソロVer.)
แฮปปีเบิร์ธเดย์ทูมี! (Kaga Kaede Solo Ver.) (加賀楓 ソロVer.)
สมาชิก

รุ่นที่ 9
มิซูกิ ฟูกูมูระ
เอรินะ อิกูตะ
รุ่นที่ 10
อายูมิ อิชิดะ
รุ่นที่ 11
ซากูระ โอดะ
รุ่นที่ 12
มิกิ โนนากะ
มาเรีย มากิโนะ
อากาเนะ ฮากะ
รุ่นที่ 13
คาเอเดะ คากะ (ผลงานซิงเกิลสุดท้าย)
เรนะ โยโกยามะ
รุ่นที่ 15
ริโอะ คิตางาวะ
โฮมาเระ โอกามูระ
เมอิ ยามาซากิ
รุ่นที่ 16
ริโอะ ซากูราอิ (ปรากฏตัวครั้งแรก)
ดูเพิ่ม

รายชื่อผลงานของมอร์นิงมูซูเมะ
สวนสัตว์เปิดเซี่ยงไฮ้

| สวนสัตว์เปิดเซี่ยงไฮ้ |
| --- | --- |
ประตูทางเข้าสวนสัตว์เปิดเซี่ยงไฮ้

วันที่เปิด: 18 พฤศจิกายน พ.ศ. 2538
ที่ตั้ง: เซี่ยงไฮ้ ประเทศจีน
จำนวนสัตว์: กว่า 10,000 ตัว
จำนวนสปีชีส์: กว่า 200 ชนิด
ลานจอดรถ
นกกระจอกเทศในสวนสัตว์เปิดเซี่ยงไฮ้
สวนสัตว์เปิดเซี่ยงไฮ้, เซี่ยงไฮ้ซาฟารีปาร์ค หรือ อุทยานสัตว์ป่าเซี่ยงไฮ้ (จีน: 上海野生动物园; พินอิน: shànghǎi yěshēng dòngwùyuán; อังกฤษ: Shanghai Wild Animal Park) เป็นสวนสัตว์เปิดหรืออุทยานสัตว์ป่าระดับชาติแห่งแรกของประเทศจีนที่ร่วมกันสร้างโดยรัฐบาลท้องถิ่นนครเซี่ยงไฮ้ และสำนักบริหารป่าไม้แห่งประเทศจีน สวนสัตว์เปิดเซี่ยงไฮ้เป็นสวนสัตว์เที่ผสมผสานการอนุรักษ์เพาะพันธุ์สัตว์ป่า โดยการแสดงนิทรรศการ การผสมพันธุ์และการคุ้มครอง และการศึกษาด้านวิทยาศาสตร์และการพักผ่อน ตั้งอยู่ที่ เลขที่ 178 ถนนหนานลิ่ว ซวนเฉียว เขตผู่ตง ประมาณ 35 กิโลเมตรจากใจกลางเมือง
ประวัติ

สวนสัตว์เปิดเซี่ยงไฮ้ ลงทุนด้วยงบประมาณ 300 ล้านหยวน และเปิดให้เข้าชมอย่างเป็นทางการเมื่อวันที่ 18 พฤศจิกายน 2538 จัดเป็นสถานที่ท่องเที่ยวระดับ AAAA ชุดแรกในประเทศจีน
เมื่อวันที่ 8 พฤษภาคม 2550 สวนสัตว์เปิดเซี่ยงไฮ้ได้รับการอนุมัติอย่างเป็นทางการจากสำนักงานการท่องเที่ยวแห่งชาติให้เป็นสถานที่ท่องเที่ยวระดับ AAAAA (5A)
เมื่อวันที่ 8 สิงหาคม 2562 สวนสัตว์เปิดเซี่ยงไฮ้ได้เปิดตัวโครงการไนต์ซาฟารีเป็นแห่งแรกของจีน และในเดือนกันยายน 2020 สวนสัตว์เปิดเซี่ยงไฮ้และพิพิธภัณฑ์วิทยาศาสตร์และเทคโนโลยีเซี่ยงไฮ้ได้รับการติดตั้งเครื่อง AED ชุดปฐมพยาบาล และอุปกรณ์อื่น ๆ
เมื่อวันที่ 1 มิถุนายน 2562 อุทยานสัตว์ป่าเซี่ยงไฮ้ได้จัดพิธีตั้งชื่อโดยประกาศว่าลูกแพนด้ายักษ์อายุ 10 เดือนได้รับการตั้งชื่ออย่างเป็นทางการว่า "ฉีฉี"
เมื่อวันที่ 17 ตุลาคม 2563 พนักงานของสวนสัตว์เปิดเซี่ยงไฮ้ ถูกหมีกลุ่มหนึ่งกัดตายบริเวณทางเข้ารถ ตั้งแต่นั้นมาบริเวณทางเข้ารถถูกปิดแบบไม่มีกำหนด
โซน

สวนสัตว์เปิดเซี่ยงไฮ้ดูแลรวบรวมสัตว์ป่าและสัตว์หายากกว่า 200 ชนิดจากทั่วโลก มากกว่า 10,000 ตัว ได้แก่ ยีราฟ, ม้าลาย, แอนทิโลป และแรดขาว ตลอดจนสัตว์คุ้มครองชั้นหนึ่งของจีน เช่น แพนด้ายักษ์, ลิงจมูกเชิดสีทอง, ทาคิน ฯลฯ
โซน > บริเวณทางเข้ารถ

เป็นที่จัดแสดงสัตว์ต่างถิ่น นักท่องเที่ยวสามารถเลือกใช้รถเยี่ยมชมการจัดแสดงม้าลาย แอนทีโลป วิลเดอบีสต์ แรด เสือชีตาห์ เสือโคร่งไซบีเรีย สิงโตแอฟริกา หมี หมาป่า ฯลฯ โดยให้บริการฟรีจากรถโดยสารแบบปิดเพื่อเยี่ยมชมธรรมดา หรือจะเลือกรถให้อาหารแบบเปิดและเสียค่าบริการเข้าชม
โซน > เขตทางเท้า

นักท่องเที่ยวสามารถชมแพนด้ายักษ์ ช้างแอฟริกา ช้างเอเชีย ยีราฟ ชิมแปนซี ชะนี ลีเมอร์ นกฟลามิงโก นกกระเรียนหงอน ฯลฯ
โซน > การแสดง

โดยสัตว์ขนาดเล็กที่ใช้ต้อนรับ และขบวนพาเหรด การแสดงสิงโตทะเล ลานแสดงขนาดใหญ่ การแข่งสุนัขและม้า ละครสัตว์จากรัสเซีย
การขนส่ง

โดยรถไฟฟ้าสาย 16 ที่สถานีสวนสัตว์เปิดเซี่ยงไฮ้ (เหย่เชิงต้งอู้หยวนจั้น) ซึ่งห่างประมาณ 2 กิโลเมตรจากทางเข้าหลักของสวนสัตว์
สมเด็จพระราชินีนาถรันฟาลูนาที่ 1
ช่วงต้นพระชนม์ชีพ

เจ้าหญิงรามาโว ประวูติในปีค.ศ. 1778 ที่ตำหนักในอัมบาโตมาโนอินา ระยะทาง 16 กิโลเมตร ทางตะวันออกของอันตานานารีโว เป็นพระราชธิดาในเจ้าชายอันเดรียนทซารามันจากากับเจ้าหญิงราโบโดอันเดรียนแทมโป เมื่อเจ้าหญิงรามาโวยังทรงพระเยาว์ พระบิดาของพระนางได้ทูลเตือนพระเจ้าอันเดรียนนามโบอินีเมรีนา (ครองราชย์ค.ศ. 1787-1810) ถึงการวางแผนลอบปลงพระชนม์ของอดีตกษัตริย์อันเดรียนจาฟี ผู้เป็นพระปิตุลาของกษัตริย์ ซึ่งทรงถูกพระเจ้าอันเดรียนนามโบอินีเมรีนาปลดจากราชบัลลังก์ที่เมืองอัมโบฮิมันกา ดังนั้นเพื่อตอบแทนที่ช่วยพระชนม์ชีพพระองค์ไว้ พระเจ้าอันเดรียนนามโบอินีเมรีนาจึงทรงจัดพิธีหมั้นและเสกสมรสเจ้าหญิงรามาโวให้กับพระโอรสของพระองค์คือ เจ้าชายราดามา ผู้ซึ่งกษัตริย์ทรงตั้งให้เป็นองค์รัชทายาท นอกจากนี้พระองค์ทรงประกาศว่าทายาทของคู่สมรสทั้งสองนี้จะได้ขึ้นสืบราชบัลลังก์ต่อจากเจ้าชายราดามา
แม้ว่าจะทรงยกย่องเจ้าหญิงรามาโวขึ้นในฐานะพระชายาเอก แต่เจ้าหญิงก็ไม่ใช่พระชายาที่เจ้าชายราดามาทรงโปรดปราน และทั้งสองพระองค์ไม่ทรงมีพระโอรสธิดาร่วมกัน จนกระทั่งพระเจ้าอันเดรียนนามโบอินีเมรีนาสวรรคตในปี ค.ศ. 1810 พระเจ้าราดามาที่ 1 จึงครองราชย์สืบต่อพระราชบิดา และตามประเพณีของราชวงศ์คือต้องมีการประหารชีวิตญาติวงศ์ต่างๆที่อาจกระด้างกระเดื่อง พระเจ้าราดามาที่ 1 ทรงมีพระราชโองการให้ประหารพระญาติวงศ์ของสมเด็จพระราชินีรามาโว เหตุการณ์นี้ทำให้ทั้งสองพระองค์มีความสัมพันธ์ที่เลวร้ายลง สมเด็จพระราชินีรามาโวไม่ทรงมีความสุขกับพระชนม์ชีพสมรสที่ไร้ซึ่งความรัก สมเด็จพระราชินีรามาโวผู้ถูกทอดทิ้งและเหล่าข้าราชบริพารหญิงจึงทรงใช้เวลาทั้งวันในการสนทนาและดื่มเหล้ารัมกับมิชชันนารี เดวิด กริฟฟิทส์และเหล่าคณะมิชชันนารีที่บ้านพักของกริฟฟิทส์ การเสด็จเยือนพบปะกับกริฟฟิทส์หลายครั้งนี้ทำให้เกิดความสัมพันธ์ฉันท์มิตรสืบต่อไปอีกถึงสามสิบปี
รัชกาล

ระยะเวลารัชกาล 33 ปีของสมเด็จพระราชินีนาถรันฟาลูนา ได้ถูกระบุว่าเป็นรัชกาลทรงพยายามเสริมสร้างพระราชอำนาจในประเทศของราชอาณาจักรเมรีนา ด้วยการกำราบแคว้นต่างๆ และปกป้องอำนาจอธิปไตยทางการเมืองและวัฒนธรรมของมาดากัสการ์ นโยบายเหล่านี้ถูกกำหนดจากบริบทการเพิ่มขึ้นของอิทธิพลมหาอำนาจยุโรปภายในราชอาณาจักร และเกิดการแข่งขันด้านอิทธิพลกันระหว่างฝรั่งเศสและอังกฤษเหนือเกาะแห่งนี้ ช่วงต้นรัชกาล สมเด็จพระราชินีนาถทรงดำเนินการตามลำดับขั้นเพื่อให้มาดากัสการ์ถอยหากจากมุมมองของยุโรป ประการแรก ทรงยุติสนธิสัญญามิตรภาพกับอังกฤษ จากนั้นทรงวางข้อจำกัดแก่การเผยแพร่ศาสนาของสมาคมมิชชันนารีลอนดอนให้มากขึ้น ซึ่งสมาคมนี้ดำเนินการสอนด้านการศึกษาขั้นพื้นฐานและการศึกษาด้านการค้า นอกจากนั้นยังสอนเกี่ยวกับศาสนาคริสต์ ในปีค.ศ. 1835 สมเด็จพระราชินีนาถประกาศห้ามให้มีการประกอบพิธีกรรมตามหลักคริสต์ศาสนาในหมู่ชาวมาลากาซี และภายในหนึ่งปี ชาวต่างชาติทั้งหมดได้เดินทางออกจากราชอาณาจักรของพระนางเสียสิ้น
สมเด็จพระราชินีนาถรันฟาลูนาทรงดำเนินนโยบายพึ่งพาตนเองอย่างต่อเนื่อง ด้วยการยกเลิกสนธิสัญญาทางการค้ากับต่างประเทศเกือบทั้งหมด ทรงยึดมั่นในนโยบายตามแบบโบราณที่เรียกว่า ระบบฟานอมโปอานา (fanompoana) หรือ ระบบแรงงานเกณฑ์ เป็นการบังคับใช้แรงงานเพื่อแทนการจ่ายภาษีในรูปแบบเงินหรือสินค้า สมเด็จพระราชินีนาถรันฟาลูนาทรงดำเนินนโยบายสงครามขยายอาณาเขต ต่อจากรัชกาลก่อน คือ พระเจ้าราดามาที่ 1 ซึ่งทรงพยายามขยายอำนาจครอบคลุมทั้งเกาะ และทรงลงโทษอย่างหนักต่อผู้ที่ทรงมองว่ากระทำการต่อต้านพระราชประสงค์ของพระนาง ยุทธการทางการทหารของพระนางนำมาซึ่งการสูญเสียชีวิตประชาชนตลอดระยะเวลาหลายปี รวมถึงมีอัตราการตายในหมู่แรงงานฟานอมโปอานาสูงมาก และการเสียชีวิตจากระบบยุติธรรมตามจารีตประเพณีของพระนางที่รุนแรง ทำให้จำนวนประชากรของมาดากัสการ์ลดลงจากจำนวนประมาณ 5 ล้านคน เหลือประมาณ 2.5 ล้านคน ในช่วงปีค.ศ. 1833 และ 1839 และในราชอาณาจักรเมรีนาเอง ประชากรลดลงจาก 750,000 คน เหลือ 130,000 คน ในรอบปีค.ศ. 1829 ถึงค.ศ. 1842 ด้วยสถิติเหล่านี้ทำให้บันทึกประวัติศาสตร์จำนวนมากค่อนข้างจะบันทึกไปในเชิงต่อต้านรัชกาลสมเด็จพระราชินีนาถรันฟาลูนาเป็นส่วนใหญ่
การฟื้นฟูและการปราบปราม

ในพระราชพิธีครองราชสมบัตินั้น พระราชินีรันฟาลูนาทรงให้สัตย์สาบานว่าจะสนับสนุนพิธีกรรมดั้งเดิมและความเชื่อเก่าแก่ และป้องกันขอบเขตราชอาณาจักรของพระนาง ในรัชสมัยของพระเจ้ารามาดาทรงเริ่มการทันสมัยและผูกสัมพันธ์กับชาวตะวันตก แต่ในรัชสมัยพระราชินีรันฟาลูนาทรงริเริ่มกลุ่มนายหน้าเก่าเช่น บาทหลวง,ผู้พิพากษา,พ่อค้าทาส ได้การควบคุมกลับมาซึ่งได้รับการสนับสนุนจากกองทัพเมรีนา ในวันที่พระนางประกอบราชิภิเษกนั้น พระนางทรงสั่งประหารชีวิตพระญาติใกล้ชิดกับพระนางทันที่ถึง 7 คนเป็นการเอาฤกษ์ ตามรายงานของคณะมิชชันนารีอังกฤษได้ระบุว่าพระนางทรงสั่งให้ประหารพระญาติฝ่ายพระสวามีทั้งหมด รวมทั้งเชื้อพระวงศ์ทุกพระองค์ที่มีสิทธิในการครองราชย์ เนื่องจากพระเจ้ารามาดาทรงผูกสัมพันธ์กับอังกฤษ และพระนางทำให้การค้าทาสเป็นสิ่งที่ถูกกฎหมาย พระนางทรงมีวิธีการพิสูจน์ความบริสุทธิ์ของผู้ถูกกล่าวหาคือ ให้ผู้ถูกกล่าวหาดื่มยาพิษเข้าไปแล้วรอดชีวิต จะถือว่าเป็นผู้บริสุทธิ์และจะได้รับเงินทำขวัญ ความหวาดกลัวชาวต่างชาติและการเตือนเกี่ยวกับอาณานิคมยุโรป พระนางทรงสั่งประหารชีวิตชาวต่างชาติทุกคนโดยเฉพาะชาวอังกฤษที่พระนางเกลียดชังอย่างมาก ทรงประหารชีวิตชาวพื้นเมืองที่ถือสัญชาติอังกฤษหรือเป็นลูกผสมระหว่างชนพื้นเมืองกับชาวอังกฤษโดยทันที แม้แต่คณะมิชชันนารีก็ไม่ละเว้นถูกขับไล่ออกไปจากมาดากัสการ์ พระนางทรงออกกฎหมายลงโทษขั้นประหารชีวิตผู้ที่บังอาจเผยแพร่ศาสนาคริสต์
การไล่ล่าชาวคริสเตียน

พระราชินีรันฟาลูนาทรงเป็นผู้ประหัตประหารชาวครีสเตียนที่บริสุทธิ์หลังจากการขับไล่คณะมิชชันนารีออกจากเกาะแต่พระนางทรงล้มเหลวในการกวาดล้างศาสนาคริสต์ในประเทศให้หมดสิ้น ประชาชนทุกคนที่ครอบครองคัมภีร์ไบเบิลและประกาศเป็นคริสต์ศาสนิกชนจะถูกประหารทั้งหมด บ้างถูกจับตรึงเหมือนไก่และโยนจากยอดเนินเขาหลายๆครั้งจนกว่าจะตาย คนอื่นๆถูกราดด้วยเลือดและให้ฝูงสุนัขป่ารุมกินทั้งเป็น บ้างถูกอาวุญที่เป็นโลหะแบนๆเสียบทะลุเข้าไปในกระดูกสันหลังหลายๆแผ่นจนกว่าจะตาย บางคนอาจถูกตีตายก่อนที่จะตัดหัวเสียบประจาน บางถูกจับลงเป็นในน้ำที่ต้มเดือด บางคนถูกจับนอนแล้วให้หินกลิ้งลงมาทับ หนึ่งในวิธีประหารที่พระนางรันฟาลูนาทรงโปรดปรานที่สุดคือ การให้ดื่มยาพิษ หรือไม่ก็ขายให้เป็นทาส
สาเหตุที่ทรงเกลียดชังศาสนาคริสต์คือ พระนางทรงไม่ชอบพฤติกรรมของชาวคริสต์ พวกเขาสวดเป็นประจำแต่ปฏิเสธที่จะเคารพพระเจ้าของพระนาง พวกเขาหลีกเลี่ยงการบูชาเทวรูป พวกเขารวมตัวกันสักการะอย่างซ้ำซาก พระนางทรงกริ้วมากเมื่อชาวคริสต์โกรธแค้นที่พระนางประหารชาวคริสต์ถึง 1,600 คน ได้พยายามยึดบัลลังก์ พระนางทรงแก้แค้นด้วยการแขวนผู้นำคริสเตียน 15 คนด้วยเชือกยาว 150 ฟุตเหนือช่องหินในหุบเขาข้างพระราชวัง โดยทรงถามว่าจะนับถือศาสนาคริสต์หรือพระเจ้าของราชินี เหล่าผู้นำตอบปฏิเสธ เชือกจึงถูกตัด บางคนสวดกลอนศาสนาก่อนที่ร่างจะลงไปกระแทกกับก้อนหินที่อยู่เบื้องล่าง ปัจจุบันที่นั่นคือศาลเจ้าอิมพรอมตู
ลาบอร์ด

ฝรั่งเศสซึ่งได้รับบางเกาะของมาดากัสการ์ ได้สนใจที่จะครอบครองมาดากัสการ์ การเคลื่อนไหวนั้นเกืดการต่อต้านจากอังกฤษซึ่งสนใจเส้นทางหลักในการเดินทางไปอินเดีย ด้วยการล้มเลิกสนธิสัญญาอังกฤษ-เมรีนา อย่างไรก็ตามพระนางรันฟาลูนาคิดว่าอาจทรงถูกทำลายได้ง่ายโดยอังกฤษในเวลาไม่นาน พระนางทรงขับไล่การโจมตีของฝรั่งเศสที่ฟัวพอยน์ในปีพ.ศ. 2372 แต่พระนางทรงอยู่ในจุดยืนที่อันตราย เคราะห์ดีของพระนางที่ทรงได้รับการช่วยเหลือเมื่อฌอง ลาบอร์ดซึ่งเรืออัปปางที่มาดากัสการ์ในปีพ.ศ. 2375
ลาบอร์ดได้ให้คำแนะนำแก่พระนางและได้นายหน้าผลิตปืนใหญ่,ปืนคาบศิลาและดินปืน เขาได้กำลังแรงงานคนและวัตถุดิบสำหรับสร้างอุตสาหกรรมเพื่อพัฒนากองทัพให้ทันสมัย สร้างอิสรภาพแก่ราชอาณาจักรจากอาวุธอาณานิคม